මරණ දඬුවම නියම වූ සිරකරුවන් එකසිය අසූ දෙදෙනෙකුට ජීවිතාන්තය දක්වා සිර දඩුවම් ලබාදීමට තීරණය කර ඇති බව අධිකරණ අමාත්‍ය විජේදාස රාජපක්ෂ ඊයේ පාර්ලිමේන්තුවේදී සදහන් කළා.අමාත්‍යවරයා මේ බව ප්‍රකාශ කළේ සාපරාධී ක්‍රියාවලදී අනොන්‍ය සහයෝගීතාවය දැක්වීමේ පනත් කෙටුම්පතට අදාළ නියමයන් කිහිපයක් විවාදයට ගත් අවස්ථාවේදියි.මෙහිදී අමාත්‍යවරයා වැඩිදුරටත් කියා සිටියේ ඉදිරියේදී මරණ දඩුවම නියම වූ තවත් සිරකරුවන් පිරිසකට මෙලෙස ජීවිතාන්තය දක්වා සිර දඩුවම් ලබාදීම පිළිබදව අවධානය යොමු වී ඇති බවයි.